Taip pat nėra išnykusios netikros loterijos, kurias sukčiai rengia prisidengdami žinomos organizacijos ar bendrovės vardu. Pavyzdžiui, asmeniui pranešama, kad jis yra laimėtojas ir tam, kad gautų prizą, pirmiausia turi patvirtinti savo tapatybę, atlikdamas simbolinį mokėjimą.
Jei sulaukėte tokio kreipimosi, bet kuriuo atveju būtina įsitikinti, ar yra nurodytas konkrečios loterijos leidimo numeris, ar ji yra registruota Lietuvoje; kilus abejonėms, verta kreiptis į  Lošimų priežiūros tarnybą prie Lietuvos Respublikos finansų ministerijos, daugiau informacijos čia. Ypač atsargiems reikia būti, jei tapatybei patvirtinti prašoma atlikti mokėjimą, pabrėžiant, kad tai numatyta įmonės taisyklėse – greičiausiai tai bus sukčiavimas.
Atskirai galima paminėti ir nelegalios lošimo veiklos vykdytojus su kurių veikla taip pat gali būti siejami atskiri sukčiavimo atvejai. Naudodamiesi nelegalių lošimo organizatorių paslaugomis taip pat rizikuojate patekti į sukčių pinkles. Daugiau informacijos apie nelegalios lošimo veiklos vykdytojus galite rasti čia.